Consolidated B-24 Liberator
De Consolidated B-24 Liberator wie in swiere Amerikaanske lange-ôfstans bommenwerper dy't makke waard troch Consolidated Aircraft. Der waarden goed 18.000 B-24's produsearre sadat de B-24 de meast produsearre Amerikaanske gefjochtsfleanmasine fan de Twadde Wrâldkriich is. De B-24 waard, neist hast alle Amerikaanske loftmachtienheden, brûkt troch ferskate alliearde loftmachten en marines, en wie operasjoneel op de fronten fan West-Jeropa, de Pasifyk, it Mediterrane gebiet en Sina-Burma-Yndia.

De B-24 wurdt faak fergelike mei de mear bekende B-17 'Flying Fortress'. It B-24-ûntwerp wie moderner, hy koe hurder en fierder fleane mei in gruttere bommelading; mar,hy wie moeiliker te fleanen en swier yn it betsjinjen en mindere eigenskippen wat formaasjefleanen oanbelange. Yn it generaal hinge de foarkar fan bemanning en legerlieding yn West-Jeropa oer nei de rûch-deeglike B-17. De pleatsing fan branjetanks boppe yn de romp en syn lichte bou, ûntwurpen om it fleanberik te fergrutsjen en him te optimalisearjen foar rinnende-bânproduksje, makke it tastel kwetsber foar skea yn in gefjocht. Fierders wie de B-24 berucht ûnder de Amerikaanske bemanningen út reden dat er sa maklik yn de brân te sjitten wie. Boppedat sieten de Davis-wjukken heech oan de romp fêstmakke wat by in búklâning in neidiel wie om't de romp sa gau briek. Nettsjinsteande dizze neidielen hat de B-24 yn tal fan rollen goed tsjinje kind troch syn grutte fleanberik en hegere rendemint wat bomlading oangiet. 

De meast ferneamde misje mei B-24's wie Operation Tidal Wave, in oafal op lege hichte op de oaljefjilden fan Ploesti, yn Roemeenje op 1 augustus 1943, dy't lykwols jammerlik mislearre.

Technyske feiten B-24J 
 Lingte: 20,6 m
 Spanwiidte: 33,5 m
 Hichte: 5,5 m
 Wjukoerflak: 97,4 m²
 Leechgewicht: 16590
 Startgewicht: 25.000 kg
 Maks.gewicht: 29.500 kg
 Motor: 4× 14-silinder Pratt & Whitney R-1830 turbosupercharged radiaalmotoren fan 900 kW (± 1200 hk) it stik
 Topfaasje: 470 km/o
 Klimfaasje: 5,2 m/s
 Aksjeradius : 3.400 km
 Fleanberik: 6.000 km
 Tsjinstplafond: 8500 m
 Boardgeskut: 10× 12.7 mm (0.5 inch) Browning M2 masinegewearen
 Bomlading: (<650km) 3600 kg, (<1250 km) 2300 kg, (± 2000 km) 1200 kg

Farianten 
XB-24, B-24, B-24A, XB-24B, B-24C, B-24D, B-24E, XB-24F, B-24G, B-24G-1, B-24H, B-24J, XB-24K, B-24L, B-24M, XB-24N, YB-24N, XB-24P, XB-24Q, XB-41, LB-30A, YB-24, B Mk II, B Mk III, B Mk IIIA, Mk V, B Mk VI, GR Mk V, Mk VIII, C Mk VI, Mk VIII, PB4Y-1, PB4Y-1P, PB4Y-2, AT-22, TB-24, RB-24L, TB-24L, C-87, C-87A, C-87B, C-87C, RY-1, RY-2, RY-3, XF-7, F-7, F-7A, F-7B

Lannen dêr't de B-24 tsjinne hat 

 Brazylje
 Kanada
 China
 Frankryk
 Feriene Keninkryk
 India
 Itaalje
 Nij-Seelân
 Portugal
 Sovjet-Uny
 Tsjechoslowakije
 Turkije
 Feriene Steaten (1941-?)
 Súd-Afrika

Keppelings om utens 
Alle siden ;
 Consolidated B-24A page
 Consolidated B-24D page, USAF National Museum
 WWII photos of the 7th AAF Heavy Bombardment Group Liberators
 Warbirds Resource Group USAAF Resource Center – B-24 Liberator
 Liberator II Flight 1942
 Look Out Hitler, Here Comes The Flood Popular Science, 1943 - wiidweidich artikel oer de fabrikaazje fan de B-24

Amerikaanske bommesmiter
Amerikaanske fleanmasine yn de Twadde Wrâldkriich
Yntroduksje út 1939